**โครงการอบรมเชิงปฏิบัติการ**

**เรื่อง “การตรวจวิเคราะห์สารน้ำร่างกาย”**

**ระหว่างวันที่ 27-30 มิถุนายน 2559**

-------------------------

**1. หลักการและเหตุผล**

 การตรวจวิเคราะห์สารน้ำร่างกายเป็นการตรวจทางห้องปฏิบัติการเพื่อช่วยวินิจฉัยโรคที่เกี่ยวข้องกับ

สารน้ำชนิดต่าง ๆ ในร่างกาย อาทิ ระบบประสาทส่วนกลาง ช่องเยื่อหุ้มปอด ช่องเยื่อหุ้มหัวใจ ช่องเยื่อบุช่องท้อง ช่องเยื่อหุ้มข้อ และสารน้ำชนิดอื่น ความผิดปกติต่าง ๆ ในระบบดังกล่าวอาจเกิดจากการติดเชื้อ การอักเสบ เนื้องอก มะเร็ง ภาวะผิดปกติทางระบบภูมิคุ้มกัน ฯลฯ ซึ่งความผิดปกติที่เกิดขึ้นอาจทำให้เกิดการเปลี่ยนแปลงทั้งในส่วนที่เป็นของเหลวและส่วนที่เป็นเซลล์ ซึ่งการตรวจพื้นฐานทางจุลทรรศน์วินิจฉัยสามารถทำได้ง่าย ไม่ต้องอาศัยเครื่องมือราคาแพง ใช้เวลาสั้น แต่ผู้ปฏิบัติงานหรือผู้รับผิดชอบงานตรวจวิเคราะห์ทางด้านนี้ต้องมีความรู้พื้นฐาน
มีทักษะ มีประสบการณ์ และพัฒนาเทคนิคในการเตรียมสิ่งส่งตรวจได้อย่างมีประสิทธิภาพตามหลักการของเศรษฐกิจพอเพียงให้เหมาะสมกับงาน สามารถรายงานผลได้อย่างถูกต้อง อันจะช่วยพัฒนางานเวชศาสตร์ชันสูตรให้มีประสิทธิภาพดีขึ้น ทำให้คุณภาพชีวิตของประชาชนดียิ่งขึ้นต่อไป

**2. วัตถุประสงค์**

 2.1 เพื่อทบทวนและเพิ่มพูนความรู้ทางวิชาการเกี่ยวกับการตรวจวิเคราะห์สารน้ำร่างกาย

 2.2 เพื่อให้ผู้เข้าร่วมอบรมได้ฝึกเตรียมและศึกษาสเมียร์ตัวอย่างสารน้ำร่างกายชนิดต่าง ๆ

 2.3 เพื่อให้ผู้เข้าร่วมอบรมได้ฝึกทักษะการตรวจสเมียร์สารน้ำร่างกายชนิดต่าง ๆ ที่มีความสัมพันธ์กับ

 อาการทางคลินิก

 2.4 เพื่อให้ผู้เข้าร่วมอบรมมีความรู้เรื่องการควบคุมคุณภาพการตรวจวิเคราะห์และรายงานผลการตรวจได้

 อย่างถูกต้อง

**3. ผู้รับผิดชอบ**

กลุ่มวิชาจุลทรรศน์คลินิก คณะเทคนิคการแพทย์ มหาวิทยาลัยขอนแก่น

**4. ระยะเวลาและสถานที่**

 วันที่ 27-30 มิถุนายน 2559 รวม 4 วัน

ณ กลุ่มวิชาจุลทรรศน์คลินิก คณะเทคนิคการแพทย์ มหาวิทยาลัยขอนแก่น

**5. วิทยากร**

 คณาจารย์จากกลุ่มวิชาจุลทรรศน์คลินิก คณะเทคนิคการแพทย์ มหาวิทยาลัยขอนแก่น

**6. วิธีการจัดอบรม**

 การอบรมประกอบด้วย การบรรยาย การตั้งกล้องสาธิต การฝึกปฏิบัติการ การรายงานผล และการแปลผลการตรวจ กรณีศึกษา การร่วมอภิปราย และซักถามปัญหาเกี่ยวกับการตรวจวิเคราะห์สารน้ำร่างกาย

**7. ผู้เข้าร่วมอบรม**

 นักเทคนิคการแพทย์ นักวิทยาศาสตร์การแพทย์ เจ้าพนักงานวิทยาศาสตร์การแพทย์ ศิษย์เก่าคณะเทคนิคการแพทย์ และบุคลากรที่ปฏิบัติงานทางด้านเวชศาสตร์ชันสูตร จำนวน 60 คน

**8. ค่าลงทะเบียน**

 ค่าลงทะเบียนคนละ 4,000 บาท

 โดยผู้ที่ลงทะเบียนจะได้รับกระเป๋าใส่เอกสาร และ CD ประกอบการอบรม

**9. งบประมาณ**

 9.1 รายรับจากค่าลงทะเบียน 60 คน (คนละ 4,000 บาท) 240,000 บาท

 9.2 รายจ่าย

 1. ค่าบริการของคณะและมหาวิทยาลัย (20%) 48,000 บาท

 2. ค่าตอบแทนวิทยากร 35,000 บาท

 3. ค่าจ้างเหมา 37,800 บาท

 4. ค่าวัสดุ 20,000 บาท

 5. ค่าอาหารกลางวัน 80,000 บาท

 - อาหารกลางวัน 80 คน x 250 บาท x 4 วัน

6. อาหารว่างและเครื่องดื่ม 19,200 บาท

 - อาหารว่างและเครื่องดื่ม 80 คน x 30 บาท x 8 มื้อ)

**หมายเหตุ** ขออนุมัติเบิกจ่ายแบบถัวเฉลี่ยทุกรายการ

**10. ประโยชน์ที่คาดว่าจะได้รับ**

 ผู้เข้าร่วมการอบรมได้เพิ่มพูนความรู้ และทักษะในการตรวจวิเคราะห์สารน้ำร่างกายทาง

ห้องปฏิบัติการจุลทรรศน์วินิจฉัย อันจะนำไปสู่การตรวจวินิจฉัยได้อย่างถูกต้อง และมีประสิทธิภาพยิ่งขึ้น

**11. การสมัครเข้าร่วมอบรม**

 Download รายละเอียดการจัดอบรม และลงทะเบียนสมัครได้ที่ http://ams.kku.ac.th

**12. การชำระเงินค่าลงทะเบียน**

12.1 โอนเงินเข้าบัญชี **ธนาคารไทยพาณิชย์ จำกัด สาขามหาวิทยาลัยขอนแก่น**

**บัญชีออมทรัพย์**

**ชื่อบัญชี กลุ่มวิชาจุลทรรศน์คลินิก**

 **เลขที่บัญชี 551-426725-9**

**13. การติดต่อสอบถาม**

 ผู้สนใจเข้าร่วมการอบรม ติดต่อสอบถามรายละเอียดการจัดอบรมได้ที่

 อ.ดร.สุภาวดี แย้มศรี

 e-mail : supawadee@kku.ac.th

 หรือ กลุ่มวิชาจุลทรรศน์คลินิก โทรศัพท์/โทรสาร 043-202087

**14. กำหนดการลงทะเบียน : ลงทะเบียนได้ ภายในวันที่ 10 มิถุนายน 2559**